Mart
Januar Februar Mart April Maj Juni Juli August Septembar Oktobar Novembar Decembar Mart je treći mjesec godine po julijanskom i gregorijanskom kalendaru. To je drugi od sedam mjeseci koji traje 31 dan. Na sjevernoj hemisferi meteorološki početak proljeća javlja se prvog dana marta. Martovski ekvinocij 20. ili 21. označava astronomski početak proljeća na sjevernoj hemisferi i početak jeseni na južnoj hemisferi, gdje je septembar sezonski ekvivalent martu sjeverne hemisfere. Mart je dobio naziv prema Marsu, staroitalskom bogu proljeća, ili bogu rata kod starih Rimljana. Slavenski naziv ožujak se također koristi u bosanskom jeziku, od starijih oblika: lžujak, lažujak, lažak tj. lažljivi mjesec, u kome je vrijeme varljivo.